Gar tferniwin n tutlayt taqbaylit, tasnilest d tussna i izerrwen tutlayt s timmad-is, aṭas n yimussnawen isnilsiyen i yuran fell-as, i as-igan tibadutinama s yidlisen, ama syisegzawalen neɣ imagraden, ikayaten. Gar-asen Mulud at-Mɛemmer, Kamal Buɛmara, Kamal NaytZerrad, Muḥend Akli-Ḥaddadu, Dallet Jean-Marie... Gan-as tajerrumt yeɛnan; isem d tmitar-is tigejdanin, d umyag, aẓar d usalaɣ, areṭṭal, anermis n tutlayin...s yis-sen i nezmer ad tt-naru, ad tt-nefhem. Xilla n tezrawin yemxallafen i yellan di yal taɣult, ayen i ten-yettɛawanen ɣef ttbut n yinadiyen-nsen, d ammud i d-gerwen deg unnar n unadi (agama, tafellaḥt, tussna, tasertit, tadawsa...) yal amahil s wazal-is, maca skud tettnerni tutlayt skud yettili umaynut.